**REPUBLIKA SRPSKA**

**GRAD DERVENTA**

**GRADONAČELNIK**

**GRADSKA UPRAVA**

**ODJELjENjE ZA PRIVREDU I**

**DRUŠTVENE DJELATNOSTI DERVENTA**

Prijedlog

**PROGRAM**

**razvoja sporta na području grada Derventa**

**za period od 2025. do 2027. godine**

*Derventa, oktobar 2025. godine*

Na osnovu člana 39. stav 2. tačka 9. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), člana 136. Zakona o sportu ( „Službeni glasnik Republike Srpske“, broj 79/20) i člana 37. stav 2. tačka 9. Statuta Grada Derventa ( „Službeni glasnik grada Derventa“, broj 6/21, 20/21 i 10/22) Skupština Grada Derventa na sjednici održanoj \_\_\_\_\_\_\_\_\_\_ 2025. godine donijela je

**PROGRAM**

**RAZVOJA SPORTA NA PODRUČJU GRADA DERVENTA**

**za period od 2025. do 2027. godine**

**SADRŽAJ**

1.UVOD

2. OSNOVNI PRAVCI PROGRAMA RAZVOJA SPORTA

3. FAKTIČKO STANjE U GRADU DERVENTA

3.1 Demografsko stanje u Gradu Derventa

* 1. Sportske organizacije u Gradu Derventa

4. ANALIZA KAPACITETA GRADA DERVENTA

4.1 SWOT analiza

4.2 Analiza sportske infrastrukture za unapređenje sporta u Gradu Derventa

5. PRIORITETI PROGRAMA RAZVOJA SPORTA

5.1 Školski sport, sportske igraonice i škole sporta

5.2 Perspektivni sportisti i vrhunski sport

5.3 Zdravstvena zaštita za sportiste

5.4 Kategorizacija sportskih klubova u Derventi

5.5 Značajne sportske manifestacije u Derventi

5.6 Rekreativni sport

5.7 Stručni kadrovi u derventskom sportu

5.8 Ženska populacija u sportu i sportskoj rekreaciji

5.9 Sportska infrastruktura

5.10 Sport u ruralnim područijma

5.11 Sport osoba sa invaliditetom

6. SPROVOĐENjE, PRAĆENjE I IZVRŠAVANjE

7.ZAVRŠNE ODREDBE

**1.UVOD**

Grad Derventa je kroz istoriju do današnjih dana bio grad sporta i sportista i često je bio prepoznat u zemlji i inostranstvu po uspjehu svojih sportista.

Sport je jedan dio kulture življenja i stvaranja. Duboko utiče na razvoj pojedinca i društva, čuva zdravlje i poboljšava zdravstvenu zaštitu, ali isto tako razvija društvene vještine čineći čovjeka boljim, aktivnijim i vrijednijim sudionikom lokalne zajednice. Sportski duh u čovjeku je pokretač i obogaćuje nas kao pojedince i kao društvo u cjelini.

Usvajanjem Programa razvoja sporta Grada Derventa od strane Skupštine Grada stvara se osnova daljeg razvoja, usavršavanja i modernizacije ove veoma važne društvene i socijalne aktivnosti svakog društva.

Ovaj Program razvoja daje dobar putokaz za razmišljanje o budućnosti u kojoj Grad Derventa vidi sport kao važan segment života.

**2. OSNOVNI PRAVCI PROGRAMA RAZVOJA SPORTA**

**Misija**

Misija sportske zajednice je da se kroz provođenje ovog Programa i rada sportskih radnika, osiguraju primjereni i pristupačni objekti i stručni kadrovi koji će omogućiti dugoročni i održivi razvoj vrhunskih sportista, kao i sportskih rekreativnih aktivnosti za sve kategorije građana.

**Vizija**

Do 2027. godine Derventa treba da bude lokalna zajednica u kojem će najmanje 30% građana biti uključeno u sportske aktivnosti sa razvijenom ponudom rekreativnih sadržaja poboljšaće se kvaliteta života građana, turistički potencijali biće razvijeni kroz sportske aktivnosti, a održivi razvoj sporta biti osiguran primjerenim objektima i stručnim kadrovima.

**3. FAKTIČKO STANjE U GRADU DERVENTA**

**3.1 Demografsko stanje u Gradu Derventa**

Procjene stanovništva, prema polu i starosti (starosne grupe), 2023 Derventa broji **24.387 stanovnika** *(na osnovu podataka Republičkog zavoda za statistiku )*

Polna i starosna struktura je data u tabeli

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Starosna struktura |  | 0-4 | 5-9 | 10-14 | 15-19 | 20-24 | 25-29 | 30-34 | 35-39 | 40-44 |
| Ukupno | 24.387 | 1031 | 1074 | 1118 | 1165 | 1333 | 1572 | 1364 | 1627 | 1558 |
| Muški | 11931 | 533 | 564 | 557 | 606 | 678 | 836 | 730 | 828 | 798 |
| Ženski | 12456 | 498 | 510 | 561 | 559 | 655 | 736 | 634 | 799 | 760 |
|  |  |  |  |  |  |  |  |  |  |  |
| Starosna struktura |  | 45-49 | 50-54 | 55-59 | 60-64 | 65-69 | 70-74 | 75-79 | 80-84 | 85+ |
| Ukupno |  | 1747 | 1698 | 1837 | 1762 | 1576 | 1530 | 1059 | 783 | 553 |
| Muški |  | 878 | 867 | 888 | 859 | 723 | 670 | 419 | 302 | 195 |
| Ženski |  | 869 | 831 | 949 | 903 | 853 | 860 | 640 | 481 | 358 |

*Izvor: Republički zavod za statistiku, Gradovi i opštine Republike Srpske*

**3.2 Sportski klubovi i organizacije u Gradu Derventa**

Na području Dervente djeluju 33 sportska kluba, kolektiva i udruženja građana koja su u raznim sistemima takmičenja i koja se bave djelatnostima iz oblasti sporta.

Derventski sportisti su se u proteklom periodu pojavili na prvenstvima Republike Srpske i BiH, u skoro svim sportovima, gdje su ostvareni veoma dobri rezultati. Takođe, ostvareno je učešće na prvenstvima BiH u raznim sportovima, sa zapaženim rezultatima.

|  |  |
| --- | --- |
|  | Naziv sportskog kluba |
|  | Fudbalski klub „Tekstilac“ Derventa |
|  | Rukometni klub „Derventa“ |
|  | Košarkaški klub „Derventa“ |
|  | Odbojkaški klub „Derventa“ |
|  | Ženski rukometni klub „Derventa“ |
|  | Klub malog fudbala „Derventa“ |
|  | Fudbalski klub „Borac“ Osinja |
|  | Kuglaški klub „Derventa“ |
|  | Tekvando klub „Derventa“ |
|  | Udruženje „Miron – Moto“ Derventa |
|  | Karate klub „Derventa“ |
|  | Bokserski klub „Derventa“ |
|  | Kik boks klub „Imperija“ Derventa |
|  | Kik boks klub „Derventa“ |
|  | Šahovski klub „Derventa“ |
|  | Atletski klub „Derventa“ |
|  | Karate klub „Kima“ Derventa |
|  | Klub aikido samoodbrane „Lavovi“ Derventa |
|  | Stonoteniski klub „Ukrina“ Derventa |
|  | Biciklistički klub „Derventa“ |
|  | Biciklistički klub „Relaks“ Derventa |
|  | Sportsko rekreativno udruženje „Arena“ Derventa |
|  | 3h3 Basket PRO Tour |
|  | Karate i MMA klub „JITSU – DO“ |
|  | Pikado klub „180“ Derventa |
|  | Sportski bilijar klub „Gral Derventa“ |
|  | Teniski klub „Novak“ - Derventa |
|  | Airsoft klub „Vukovi“ |
|  | Airsoft klub „Vitezovi“ |
|  | Udruženje „Sportski centar Bodyart“ |
|  | Fudbalski veterani „Derventa“ |
|  | FK „Borac“ Bosanski Lužani |
|  | FK „4. juli“ Pojezna |

**4. ANALIZA KAPACITETA GRADA DERVENTA**

**4.1 *SWOT* analiza**

|  |  |
| --- | --- |
| **SNAGE** | **SLABOSTI** |
| Duga sportska tradicija i kontinuitet u radu sportskih klubova | Nedostatak i ograničen kapacitet sportske infrastrukture |
| Prisutnost različitih sportskih disciplina: kolektivni, borilački i individualni sportovi | Neravnomjerna zastupljenost sportskih sadržaja u ruralnim dijelovima |
| Aktivnost klubova na regionalnim, državnim i međunarodnim takmičenjima | Finansijska ograničenja u podršci sportskim klubovima (lokalna uprav glavni izvor finansiranja sporta) |
| Uključenost škola i zajednice u sportske aktivnosti | Ograničen pristup sportu za osobe sa invaliditetom |
| **PRILIKE** | **PRIJETNjE** |
| Umrežavanje i partnerstva sa sportskim savezima i organizacijama | Demografski pad |
| Uključivanje sporta u razvoj turizma i zdravih stilova života | Smanjenje interesovanja mladih za sport zbog digitalnih sadržaja |
| Razvoj školskog i rekreativnog sporta | Odlazak mladih i sportskih talenata u veće sredine |
| Digitalizacija i promocija sportskih aktivnosti | Nedostatak dugoročnog planiranja i održivog razvoja sporta |
| Korištenje projekata EU za razvoj rekreativnog i školskog sporta | Moguće pogoršanje budžetske podrške sportu u kriznim vremenima |

**4.2 Analiza sportske infrastrukture za unapređenje sporta u Gradu Derventa**

U pogledu sportske infrastrukture značajni su kapaciteti JU Sportski centar, fudbalski teren FK „Tekstilac“ sa pomoćnim terenom pogodnim i za treninge iz oblasti atletike, SRC „Olimp“, fiskulturne sale svih derventskih škola, kao i nedavno obnovljeni sportski teren „Partizanovo“, te veći broj privatnih sala za treninge. Svi sportski klubovi koriste ove kapacitete, premda njihov broj nije dovoljan i potrebni su brojni infrastrukturni zahvati, ovi sportski kapaciteti još uvijek uspijevaju da zadovolje sportske potrebe. U svrhu razvoja i promocije sporta u ruralnim sredinama, važna su i ulaganja u rekonstrukciju postojećih i izgradnju nedostajućih kapaciteta u ovim sredinama.

**5. PRIORITETI PROGRAMA RAZVOJA SPORTA**

Prema Zakonu o sportu Republike Srpske, Programom razvoja sporta su definisane prioritetne oblasti.

Program razvoja sporta Grada Derventa za period od 2025. do 2027. godine će delovanje usmjeriti na sledeće prioritete:

**Glavni prioriteti:**

5.1 Školski sport, sportske igraonice i škole sporta

5.2 Perspektivni sportisti i vrhunski sport

5.3 Zdravstvena zaštita za sportiste

5.4 Kategorizacija sportskih klubova u Derventi

5.5 Značajne sportske manifestacije u Derventi

5.6 Rekrativni sport

5.7 Stručni kadrovi u derventskom sportu

5.8 Ženska populacija u sportu i sportskoj rekreaciji

5.9 Sportska infrastruktura

5.10 Sport u ruralnim područijma

5.11 Sport osoba sa invaliditetom

**5.1 Školski sport, sportske igraonice i škole sporta**

Mjere koje će doprinjeti ostvarivanju prvog prioriteta su:

- omasoviti školski sport, sportske sekcije i škole sporta

- ojačati trenerske potencijale mlađih kategorija

- povećati broj termina za treninge mlađih kategorija

**5.2 Perspektivni sportisti i vrhunski sport**

Mjere za realizaciju:

- uspostaviti mjerila i kriterijume te sastaviti i ažurirati liste perspektivnih i vrhunskih sportista

- osmisliti model pružanja finansijske podrške vrhunskim i perspektivnim sportistima putem donacija, sponzorstva i stipendija

**5.3 Zdravstvena zaštita za sportiste**

Mjere za realizaciju:

- formirati model pružanja liječničke brige za sportiste i obavljanje liječničkih pregleda

- unaprijediti saradnju pri doktorskom pregledu sportista, te pružanje savjeta sportistima uz uključivanje stručnjaka različitih profila

**5.4 Kategorizacija sportskih klubova u Derventi**

Donijeti novu Kategorizaciju sporta u Gradu Derventa pošto postojeća iz 2023. godine je pretrpjela promjene u sportskim klubovima i rangovima takmičenja.

Kao baza za izradu nove Kategorizacije sporta treba da joj posluži i ovaj Program razvoja a prema nosiocima kvalitete i bitnim kriterijumima:

- Nosioci kvalitete: prioritetni klubovi i klubovi prve kategorije

- Ostali bitni kriterijumi: masovnost, tradicija, članovi nacionalnih selekcija, broj članova i broj takmičara kluba.

**5.5 Značajne sportske manifestacije u Derventi**

Najznačajnije sportske manifestacije koje sufinansira Grad Derventa su:

* Međunarodni turnir u malom fudbalu u JU SC „Derventa“
* Međunarodni turnir u odbojci na pijesku
* Međunarodni FIBA 3h3 basket turnir
* Takmičenja u atletici (Ulična trka, Derventska desetka)
* Seoski turniri u fudbalu
* Takmičenja borilačkih sportova
* Dječiji turniri u fudbalu i rukometu
* Teniski i stonoteniski turniri
* Takmičenja u lovu i ribolovu
* Radničke igre
* Takmičenje u vodenim sportovima

Mjere za poboljšanje manifestacija iz reda sporta su:

- Osigurati plansko organizovanje i promovisanje manifestacija te osigurati podršku organizovanju i provođenju manifestacija

- Ojačati upravljačke kapacitete klubova za organizaciju manifestacija i unaprijediti saradnju sa nadležnim odjeljenjem.

**5.6 Rekrativni sport**

Mjere za realizaciju:

- omogućiti provođenje organizovane sportske rekreacije

- promovisanje sportske rekreacije

- unaprijediti rad i promovisati klubove za rekreaciju

**5.7 Stručni kadrovi u derventskom sportu**

Mjere za realizaciju:

- povećanje broja profesionalnih trenera finansiranih od strane klubova

- osnivanje fonda namjenskih sredstava za školovanje i usavršavanje trenera

- unaprijediti upravljačke kapacitete i ostale vještine kadrova

- uvesti nadzor nad radom trenera mlađih selekcija

**5.8 Ženska populacija u sportu i sportskoj rekreaciji**

Mjere za realizaciju:

- povećati broj žena u sportu i rekreaciji

- sportovi i sportski klubovi za žene da budu među prioritetima

- promovisanje uspješnih ženskih kadrova u sportu

**5.9 Sportska infrastruktura**

Mjere za realizaciju:

- riješiti vlasnišvo sportskih objekata

- upravljanje sportskim objektima staviti u nadležnost javne ustanove

- rekonstrukcija postojećih objekata

- izgradnja novih sportskih objekata i sadržaja

**5.10 Sport u ruralnim područijma**

Mjere za realizaciju:

- osigurati adekvatne uslove na igralištima u ruralnim područjima

- rekonstruisati najznačajnije sportske terene u selima

- afirmacija sporta u ruralnim sredinama

**5.11 Sport osoba sa invaliditetom**

Mjere za realizaciju:

- Prilagoditi sportske objekte sportistima sa invaliditetom i nabavka prilagođene opreme

- Unaprijediti rad sa djecom i mladima sa invaliditetom i povećati njihovu uključenost u sportske aktivnosti

**6. SPROVOĐENjE, PRAĆENjE i IZVRŠAVANjE**

Sprovođenje Programa biće u nadležnosti radnog tijela za sprovođenje Programa razvoja sporta za 2025-2027 godinu. Gradonačelnik imenuje Radno tijelo za sporovođenje ovog Programa.

Radno tijelo će u koordinaciji sa nadležnim odjeljenjem, Skupštinom Grada, sportskim kolektivima, školama i ostalim subjektima iz oblasti sporta pokušati da provede mjere date ovim Programom.

Nadležno radno tijelo, obrazovano od strane Gradoačelnika Grada Derventa, biće u obavezi da podnese informaciju o radu Gradonačelniku o sprovođenju Programa razvoja sporta za 2025-2027 godinu.

Ukoliko bude potrebno, Skupština Grada Derventa može revidirati Program u cilju unapređenja njene efektivnosti i održivosti na način na koji je i donijeta.

**7. ZAVRŠNE ODREDBE**

Ovaj Program razvoja sporta Grada Derventa za 2025-2027 godinu objaviti u „Službenom glasniku Grada Derventa”.

Broj: Predsjednik SG:

Datum: Siniša Jeftić

O b r a z l o ž e nj e

**Pravni osnov**

Pravni osnov za donošenje Programa razvoja sporta na području grada Derventa za period od 2025. do 2027. godine sadržan je u članu 39. stav 2. tačka 9. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21) i članu 37. stav 2. tačka 9. Statuta Grada Derventa („Službeni glasnik grada Derventa“, broj 6/21, 20/21 i 10/22), kojima je propisano da skupština grada donosi odluke i druga opšta akta o obavljanju funkcija u oblasti kulture, obrazovanja, sporta itd. Takođe, pravni osnov sadržan je i u članu 136. Zakona o sportu („Službeni glasnik Republike Srpske“, broj 79/20).

**Razlozi za donošenje**

Budući da je istekao period važenja Programa razvoja sporta području opštine Derventa za 2019-2023. godinu („Službeni glasnik opštine Dervente“, broj 1/19), potrebno je donijeti novi Program razvoja sporta na području grada Derventa.

Predlaže se Skupštini Grada Derventa da usvoji Program razvoja sporta na području grada Derventa za period od 2025. do 2027. godine.

OBRAĐIVAČ PREDLAGAČ

ODJELjENjE ZA PRIVREDU GRADONAČELNIK

I DRUŠTVENE DJELATNOSTI