Na osnovu člana 39. stav 2. tačka 2. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), člana 11. Zakona o socijalnoj zaštiti („Službeni glasnik Republike Srpske“, broj: 37/12, 90/16, 94/19, 42/20 – Uredba i 36/22) i člana 37. stav 2. tačka 2. Statuta Grada Derventa („Službeni glasnik grada Derventa“ broj: 6/21, 20/21 i 10/22), Skupština grada Derventa, na 12. sjednici održanoj 30.10.2025. godine, donijela je

**O D L U K U**

**O DOPUNAMA ODLUKE O PROŠIRENIM**

**PRAVIMA IZ OBLASTI SOCIJALNE ZAŠTITE**

Član 1.

U Odluci o proširenim pravima iz oblasti socijalne zaštite („Službeni glasnik grada Derventa“, broj 8/23) u članu 4. poslije tačke 4. dodaju se dvije nove t. 5. i 6, koje glase:

„5. subvencionisanje komunalnih troškova,

6. pomoć u plaćanju stanarine za lica u stanju socijalne potrebe, a koja nemaju adekvatno stambeno zbrinjavanje,“

Dosadašnje t. 5, 6, 7 i 8 postaju t. 7, 8, 9 10.

Član 2.

Poslije člana 8. dodaju se dva nova člana 8a i 8b, koji glase:

„Član 8a.

(1) Korisnici novčane pomoći imaju pravo na mjesečnu subvenciju za potrošnju vode i kanalizacije u iznosu od po 3 m³ po članu porodičnog domaćinstva.

(2) Prava iz stava 1. ovog člana ostvaruju se pod uslovom da se ista ne mogu ostvariti po nekom drugom osnovu.

Član 8b.

(1) Pravo na pomoć u plaćanju stanarine u iznosu od 200,00 KM mjesčno mogu ostvariti korisnici novčane pomoći koji se nalaze u stanju socijalne potrebe, a nemaju obezbijeđeno adekvatno stambeno zbrinjavanje, ukoliko oni i članovi domaćinstva nemaju u vlasništvu ili suvlasništvu uselјivu stambenu jedinicu i ukoliko nisu korisnici drugog oblika pomoći za stambeno zbrinjavanje iz javnih sredstava.

(2) Pravo iz ovog člana odobrava se na period od 12 mjeseci, uz mogućnost ponovnog odobravanja ako i dalјe postoje razlozi socijalne potrebe.“

Član 3.

Ova odluka stupa na snagu osmog dana od dana objavlјivanja u „Službenom glasniku grada Derventa“.

SKUPŠTINA GRADA

Broj: PREDSJEDNIK SKUPŠTINE

Derventa Siniša Jeftić, s.r.

O b r a z l o ž e nj e

Pravni osnov za donošenje ove odluke sadržan je u članu 11. stav 1. Zakona o socijalnoj zaštiti („Službeni glasnik Republike Srpske“, broj: 37/12, 90/16, 94/19, 42/20 – Uredba i 36/22), kojim je propisano: „Pored prava utvrđenih ovim zakonom, jedinica lokalne samouprave svojom odlukom, u skladu sa potrebama stanovništva, može da utvrdi i druga prava i usluge, uslove i kriterijume za njihovo ostvarivanje.“

Istim članom u stavu 2. navedena su neka od proširenih prava iz socijalne zaštite koja jedinica lokalne samouprave može propisati svojom odlukom, a takođe navodi se da jedinica lokalne samouprave može propisati svojom odlukom i druga prava i usluge prema njenim potrebama.

Pravni osnov sadržan je i u članu 39. stav 2. tačka 2. Zakona o lokalnoj samoupravi („Službeni glasnik Republike Srpske”, broj: 97/16, 36/19 i 61/21) i članu 37. stav 2. tačka 2. Statuta grada Derventa („Službeni glasnik grada Derventa”, broj: 6/21, 20/21 i 10/22) kojim je propisano da Skupština grada donosi odluke i druga opšte akte i daje njihovo autentično tumačenje.

Razlog za donošenje ove odluke je želјa da se licima u stanju socijalne potrebe omogući korišćenje proširenih prava, pošto ista nisu obuhvaćena osnovnim pravima iz socijalne zaštite, kao ni odlukom koja se dopunjuje, a postoji potreba za dodatnom novčanom podrškom ovih kategorija.

Predloženom Odlukom o dopunama odluke o proširenim pravima iz oblasti socijalne zaštite propisana su prava: subvencionisanje komunalnih troškova i pomoć u plaćanju stanarine za lica u stanju socijalne potrebe, a koja nemaju adekvatno stambeno zbrinjavanje.

Imajući u vidu naprijed navedeno predlaže se Skupštini grada donošenje predložene odluke.

OBRAĐIVAČ: PREDLAGAČ:

Odjelјenje za privredu i Gradonačelnik

društvene djelatnosti Igor Žunić